CELEX: 32013R0481
Language: mt
Date: 2013-05-24 00:00:00
Title: Regolament tal-Kummissjoni (UE) Nru 481/2013 tal- 24 ta’ Mejju 2013 li jadatta r-Regolament ta’ Implimentazzjoni (UE) Nru 788/2012 fir-rigward tan-numru ta’ kampjuni li għandhom jittieħdu u jiġu analizzati mill-Kroazja għall-kombinazzjonijiet ta’ prodotti/pestiċidi  Test b’relevanza għaż-ŻEE

25.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 139/5
            
         REGOLAMENT TAL-KUMMISSJONI (UE) Nru 481/2013
   tal-24 ta’ Mejju 2013
   li jadatta r-Regolament ta’ Implimentazzjoni (UE) Nru 788/2012 fir-rigward tan-numru ta’ kampjuni li għandhom jittieħdu u jiġu analizzati mill-Kroazja għall-kombinazzjonijiet ta’ prodotti/pestiċidi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat l-Att tal-Adeżjoni tal-Kroazja u b’mod partikolari l-Artikolu 3(4) tiegħu,
   Wara li kkunsidrat l-Att tal-Adeżjoni tal-Kroazja, u b’mod partikolari l-Artikolu 50 tiegħu,
   Billi:
   
               (1)
            
            
               Il-Kroazja mistennija tingħaqad mal-Unjoni fl-1 ta’ Lulju 2013.
            
         
               (2)
            
            
               Ir-Regolament ta’ Implimentazzjoni tal-Kummissjoni (UE) Nru 788/2012 tal-31 Awwissu 2012 dwar programm multiannwali tal-Unjoni kkoordinat u ta’ kontroll għall-2013, il-2014 u l-2015 biex tiġi żgurata konformità mal-livelli massimi ta’ residwi ta’ pestiċidi u biex jivvaluta l-esponiment tal-konsumatur għal residwi ta’ pestiċidi fi u fuq ikel li joriġina mill-pjanti u mill-annimali (1) jistabbilixxi fl-Anness II tiegħu l-għadd ta’ kampjuni għal kull Stat Membru li jrid jittieħed u jiġi analizzat skont l-Artikolu 1 ta’ dan ir-Regolament.
            
         
               (3)
            
            
               Billi dejta ta’ nofs sena biss ma ma tkunx tista’ titqabbel b’mod sħiħ ma’ dik ta’ Stati Membri oħra miġbura matul is-sena 2013 kollha, il-Kroazja għandha tieħu sehem fil-programmi multiannwali kkoordinati tal-Unjoni minn Jannar 2014.
            
         
               (4)
            
            
               Ir-Regolament ta’ Implimentazzjoni (UE) Nru 788/2012 għandu b’hekk jiġi emendat skont dan,
            
         ADOTTAT DAN IR-REGOLAMENT:
   Artikolu 1
   Fil-punt (5) tal-Anness II tar-Regolament ta’ Implimentazzjoni (UE) Nru 788/2012, ir-ringiela li ġejja hija inkluża wara r-ringiela għall-Ungerija:
   
      
                  “HR
               
               
                  12 (*)
                  15 (**)”
               
            
   Artikolu 2
   Dan ir-Regolament għandu jidħol fis-seħħ suġġett għat-Trattat tal-Adeżjoni tal-Kroazja u fid-data tad-dħul fis-seħħ tiegħu.
   Għandu japplika mill-1 ta’ Jannar 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Mejju 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 235, 1.9.2012, p. 8.